《月夜至玉屏庵》
清代·马翮飞

古寺翠微间，溪山契悠想。明月下庭除，忻然遂独往。

春溪漾素辉，寒松落幽响。繁阴渐迷离，疏影散林莽。

一径薜萝深，拄杖缘萝上。高僧夜未暝，开轩共澄朗。

坐久若有得，无言倚虚幌。

作者简介：（?—1756）安徽桐城人，字震卿，号一斋。雍正间诸生。潜心宋儒之学，恪守程朱矩矱。曾应常熟知县之聘，讲授理学。有《读易录》、《禹贡初辑》、《笔记》、《诗文钞》。